KS Daily View 15 ก.ย. 2022
15 กันยายน 2565

KS Daily View 15.09.2022 > คาดหุ้นไทยแกว่งตัว Sideway เน้นสะสมหุ้น Domestic/เลี่ยงกลุ่ม Global Play SET วันนี้คาด 1645-1660 จุด หุ้นแนะนำ CK
ประเด็นที่เกิดขึ้นเมื่อวาน
ต่างประเทศ : ตลาดหุ้นสหรัฐ Rebound ขึ้นเล็กน้อยดัชนี Dow Jones 0.1%DoD, ดัชนี S&P500 0.34%DoD, ดัชนี Nasdaq 0.74%DoD  โดย Sector ในดัชนี S&P500 ที่ปรับขึ้นเด่น(Outperform) คือ Energy +2.85% (หนุนตามน้ำมันดิบโลก +1%DoD), Utilities 0.8%,IT 0.44% ส่วนกลุ่มที่ Underperform คือ Real estate -1.39%, Materials -1.23%   โดยตลาดหุ้นสหรัฐที่ Rebound แรงหนุนจากรายงานตัวเลข PPI ของสหรัฐ เดือน ส.ค. อยู่ที่ 8.7%YoY ต่ำกว่าคาด +8.8%YoY ชะลอจาก 9.8%YoY ในเดือน ก.ค. และออกมา -0.1%MoM เท่ากับที่คาด(Inline) ทำให้ตลาดผ่อนคลายระยะสั้นหลังจากต้นอาทิตย์รายงานเงินเฟ้อ(CPI) เดือน ส.ค. ที่ออกมาสูงกว่าคาด  โดย Fed funds futures  ในการประชุม 20-21 ก.ย. จะเห็นการขึ้น 100bps ด้วยโอกาส 24%(ลดลงจากวันก่อนหน้าคาดโอกาส 33%)  ส่วนโอกาสการดอกเบี้ย 75bps. อยู่ที่ 76%
ในประเทศ:
SET Index เมื่อวานแกว่งตัวลงและมีแรงซื้อขึ้นมาช่วงท้ายปิดที่ 1661.7 จุด ถือว่าปรับลงน้อยและแข็งแกร่งกว่าประเทศอื่นๆ  โดย Sector ที่กดดัชนีหลักๆ คือกลุ่มพลังงาน PTT, GULF กลุ่มโรงพยาบาล อาทิ BDMS, BH  ส่วน Sector ที่หนุนดัชนีหลักๆ คือกลุ่มอิเล็กทรอนิกส์ DELTA, กลุ่มประกันชีวิต BLA, TLI ปรับขึ้น Sentiment บวกจาก Bond Yields ที่เป็นขาขึ้นระยะสั้น  ส่วนประเด็น ที่เกิดขึ้นเมื่อวานคือ
1.) ศาลรัฐธรรมกำหนดวันวินิจฉัยกรณีดำรงตำแหน่ง 8 ปีของนายกฯ  คือวันที่ 30 ก.ย. ฯลฯ  โดยคำตัดสินของศาลรัฐธรรมนูญจะมีผลต่อทิศทางการเมืองไทย แต่ในส่วนของตลาดหุ้นไทย KS ประเมินผลกระทบจำกัด เพราะรัฐบาลได้ผ่านร่าง พรบ. งบประมาณปี 2566 แล้วจึงไม่มีผลกระทบหากมีการยุบสภาเพื่อเลือกตั้งใหม่ โครงสร้างการบริหารไม่เปลี่ยน และหากไม่มีการยุบสภา สมาชิกสภาพของสภาผู้แทนจะหมดลง หลังสภาฯ ครบอายุ 4 ปี วันที่ 23 มี.ค.66
2.) ประเด็นมติสภาถอนร่าง พ.ร.บ. กัญชงกัญชา ออกจากวาระ 2 กลับไปพิจารณาใหม่ โดยฝ่ายที่ไม่เห็นด้วยต้องการให้เหลือแต่เรื่องของกัญชง (THC ไม่เกิน 0.2%) ซึ่งเป็นพืชหลักที่นำมาผลิตสาร CBD เพื่อการพาณิชย์ ส่วนกัญชาต้องการให้ใช้สำหรับการแพทย์เท่านั้น
ประเด็นที่ต้องติดตาม
ต่างประเทศ : รอติดตามรายงาน  Retail sales ของสหรัฐฯ เดือน ส.ค. คาด +0% MoM  และวันนี้ติดตามผู้นำรัสเซียกับจีนจะพบกันการประชุม ประชุม Shanghai Cooperation Organization(SCO) ที่อุซเบกิสถาน
กลยุทธ์การลงทุน :
KS ประเมินวันนี้ตลาดหุ้นไทยคาดแกว่งตัวออกข้าง ประเมินแนวต้านสำคัญ 1666 จุด และแนวรับ 1645 จุด และ 1616 จุด คาดตลาดหุ้นไทยยังแข็งแกร่งกว่าในภูมิภาคอื่นๆ  ยังคงคำแนะนำเดิมคือ  เน้นสะสมลงทุนหุ้นที่อิงเศรษฐกิจในประเทศ(Domestic Play) อยู่ในโซนล่าง อาทิ กลุ่มธนาคาร อาทิ SCB กลุ่มเปิดเมือง อาทิ PLANB, AWC กลุ่ม Consumer Finance  อาทิ SAWAD, SAK  กลุ่มรับเหมาก่อสร้าง อาทิ CK  กลุ่มที่แนะนำเลี่ยงคือ กลุ่ม Global Play อาทิ กลุ่มพลังงาน, กลุ่มอิเล็กทรอนิกส์ ฯลฯ
ประเมินตลาดหุ้นไทยวันนี้คาด 1645 -1660 จุด หุ้นแนะนำ CK
Top pick :
CK(ราคาทางพื้นฐาน 29.59 บาท)
1.) คาดบริษัทลูกยังเห็นโมเมนตัมการเติบโต อาทิ BEM เราเห็น Ridership  ผู้โดยสาร MRT เดือน ส.ค. ที่เฉลี่ย 3.2 แสนเที่ยวคนต่อวัน โต 16.6% MoM ดเป็น 95% ของระดับก่อนโควิดและ เดือน ก.ย. จะเติบโตต่ออีกหนุนจาก  ปริมาณรถบนทางด่วนอยู่ที่ 1.07 ล้านคันต่อวัน เติบโต 4.1% MoM คิดเป็น 86% ของระดับก่อนโควิด  ส่วยการชนะประมูลสัมปทานรถไฟฟ้าสายสีส้มโดยขณะนี้รอทาง ครม. อนุมัติ ก่อนที่จะเซ็นต์สัญญากับทาง รฟม. , CKP ช่วงงวด 3Q65 เป็นช่วงไฮซีซั่นสำหรับโรงไฟฟ้าพลังน้ำ คาดกำไรจะ New high และ CKP เป็น 1 โรงไฟฟ้าที่ได้ประโยชน์จากเงินบาทที่อ่อนค่า ล่าสุด อยู่ที่ 36.6 บาท โดยรายได้ CKP ราว 50%ของโรงไฟฟ้าที่ลาวรับเงินเป็นสกุลดอลลาร์
2.)  เป็นหุ้น Anti commodity โดยกลุ่มรับเหมาพื้นฐานทางธุรกิจได้ปรับราคาขึ้นมาก่อนแล้วตามต้นทุนที่สูง  และช่วงที่ต้นทุนลงไม่ต้องลงราคาตาม โดยเดือน ส.ค. ราคาเหล็กลดลงเป็น 23,202 บาท/ตัน (-4.4% YoY และ -4.0% MoM) เราคาดว่ากลุ่มบริการก่อสร้างจะได้ประโยชน์จากราคาเหล็กที่ลดลงซึ่งเป็นหนึ่งในวัสดุก่อสร้างทำให้ CK ได้ประโยชน์
รายงานตัวเลขเศรษฐกิจ
วันพฤหัสฯ ติดตามตัวเลขส่งออก และนำเข้าของญี่ปุ่นเดือน ส.ค. คาด +23.6% YoY และ +46.7% YoY ตัวเลขดุลการค้าของญี่ปุ่นเดือน ส.ค. คาด -2.4 ล้านล้านเยน (เทียบเดือนก่อนหน้าที่ -1.4 ล้านล้านเยน) ตัวเลข Retail sales ของสหรัฐฯ เดือน ส.ค. คาด +0% MoM ตัวเลข Import price ของสหรัฐฯ เดือน ส.ค. คาด -1.2% MoM ตัวเลข Initial Jobless Claim ของสหรัฐฯ คาด +225K และตัวเลขผลผลิตภาคอุตสาหกรรมของสหรัฐฯ เดือน ส.ค. คาด +0.2% MoM
วันศุกร์ ติดตามตัวเลขผลผลิตภาคอุตสาหกรรมของจีนเดือน ส.ค. คาด +4% YoY ตัวเลข Fixed Asset Investment ของจีนใน 8M22 คาด +5.6% YoY ตัวเลข Retail sales ของจีนเดือน ส.ค. คาด +4% YoY ตัวเลข Retail sales ของอังกฤษ เดือน ส.ค. คาด -0.6% MoM และ -4.2% YoY ตัวเลข Michigan Consumer Sentiment index ของสหรัฐฯ เดือน ก.ย. คาด 60 จุด (+3.1% MoM) และตัวเลข Michigan 5Y inflation expectation คาด 2.9%
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE :  http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #KSecurities #ลงทุน #Investment #KSTODAY